จงสรุปบทความ แอปเปิลเตรียมรีโนเวท-เปิด Apple Store เพิ่ม 50 แห่ง เน้นจีน-อินเดีย
จากที่มี Apple Store มากถึง 520 สาขาใน 26 ประเทศ และครึ่งหนึ่งของตัวเลขนี้อยู่ในสหรัฐอเมริกาและแคนาดา มีความเป็นไปได้ว่าแผนการของ Apple หลังจากนี้จะหันไปขยาย Apple Store ในภูมิภาคเอเชียแปซิฟิกเพิ่มขึ้นแทนแล้ว โดยสื่อตะวันตกอย่าง Bloomberg อ้างแหล่งข่าวภายในของ Apple ระบุว่า บริษัทมีแผนจะรีโนเวท – เปิดสาขาเพิ่มอีกกว่า 50 แห่งภายในปี 2027   แผนดังกล่าวมีตั้งแต่การเปิด Apple Store ใหม่อีก 15 แห่งในภูมิภาคเอเชีย และอีก 5 แห่งในยุโรปและตะวันออกกลาง และ 4 แห่งในสหรัฐอเมริกา และแคนาดา โดยเมืองที่จะมี Apple Store เข้าไปเปิดบริการก็คือ กรุงกัวลาร์ลัมเปอร์ ประเทศมาเลเซีย (คาดว่าจะเปิดตัวปีหน้า) นอกจากนั้นจะมีการปรับปรุง Apple Store ราว 6 แห่งในภูมิภาคเอเชีย 9 แห่งในยุโรป และ 13 แห่งในสหรัฐอเมริกาด้วย ส่วนในภาพรวม คาดว่าจะมีการสร้าง – ปรับปรุง – ย้ายที่ Apple Store ราว 53 แห่ง นับจากนี้จนถึงปี 2027  Apple Store กับการทำรายได้ ปฏิเสธไม่ได้ว่า Apple Store เป็นมากกว่าร้านขายสินค้าให้กับ Apple เพราะมันคือพื้นที่ข่าวที่มักปรากฏในหน้าสื่อบ่อย ๆ เวลาที่ Apple เปิดตัวสินค้าใหม่ (ที่จะมีสาวกมารอต่อแถวเพื่อรับสินค้ากันข้ามคืน) ไปจนถึงพื้นที่สร้างประสบการณ์เชิงบวกในการใช้งานสินค้า และการจัดอบรมการใช้งานต่าง ๆ อย่างไรก็ดี แม้จะเป็นพื้นที่สร้างประสบการณ์เชิงบวก แต่ความคาดหวังให้ลูกค้าซื้อของก็ยังมีอยู่ โดยแหล่งข่าวคนดังกล่าวของ Bloomberg ระบุว่า ปัจจุบัน Apple Store มีทั้งสิ้น 4 รูปแบบ และแต่ละแบบมีเป้าหมายในการสร้างรายได้กลับสู่บริษัทที่แตกต่างกัน ดังนี้  หากเป็นร้านระดับทั่วไป พบว่าจะสามารถทำรายได้ให้ Apple ขั้นต่ำ 40 ล้านเหรียญสหรัฐฯ ต่อปี แต่ถ้าเป็น Apple Store+ จะต้องทำรายได้มากกว่า 45 ล้านเหรียญสหรัฐฯ ต่อปี เมื่อขยับให้ใหญ่ขึ้นมาเป็นร้าน flagship จะต้องสร้างรายได้มากกว่า 75 ล้านเหรียญสหรัฐฯ ต่อปี และถ้าเป็น flagship+ จะต้องสร้างรายได้มากกว่า 100 ล้านเหรียญสหรัฐฯ ต่อปีเลยทีเดียว ทั้งนี้ แผนการขยายสาขาของแอปเปิล จะพบว่าอยู่ในเอเชียแปซิฟิกเป็นหลัก เพราะตลาดดังกล่าวสร้างรายได้ให้แอปเปิลมากกว่า 130 ล้านเหรียญสหรัฐฯ ในปีที่ผ่านมา โดยเฉพาะอินเดียที่กำลังได้รับความสนใจจากทั่วโลก โดยแอปเปิลเปิดร้านใหม่ในอินเดียแล้วสองแห่งเมื่อเดือนเมษายนที่ผ่านมา (สาขาที่ 3 คาดว่าจะอยู่ในเมืองมุมไบ และสาขาที่ 4 คาดว่าจะเปิดในกรุงนิวเดลี) ส่วนในยุโรป Bloomberg รายงานว่า Apple เตรียมแผนขยายสาขาเพิ่มในกรุงลอนดอน ประเทศอังกฤษ กรุงมาดริด ประเทศสเปน ฯลฯ ยุโรปยังเป็นภูมิภาคที่สร้างรายได้ให้กับ Apple มากกว่า 95,000 ล้านเหรียญสหรัฐฯ ในปีที่ผ่านมา และอังกฤษก็เป็นประเทศที่มี Apple Store มากถึง 40 สาขาอีกด้วย
แหล่งข่าวภายในของ Apple ระบุว่า บริษัทมีแผนจะรีโนเวทและเปิดสาขาเพิ่มอีกกว่า 50 แห่งภายในปี 2027 โดยแผนดังกล่าวมีตั้งแต่การเปิด Apple Store ใหม่อีก 15 แห่งในภูมิภาคเอเชีย และอีก 5 แห่งในยุโรปและตะวันออกกลาง และ 4 แห่งในสหรัฐอเมริกา และแคนาดา โดยเมืองที่จะมี Apple Store เข้าไปเปิดบริการก็คือ กรุงกัวลาร์ลัมเปอร์ ประเทศมาเลเซีย คาดว่าจะเปิดตัวปีหน้า นอกจากนั้นจะมีการปรับปรุง Apple Store ราว 6 แห่งในภูมิภาคเอเชีย 9 แห่งในยุโรป และ 13 แห่งในสหรัฐอเมริกาด้วย ส่วนในภาพรวม คาดว่าจะมีการสร้าง ปรับปรุง รวมทั้งย้ายสถานที่ตั้ง Apple Store ราว 53 แห่ง ทั้งนี้แผนการขยายสาขาของแอปเปิล จะพบว่าอยู่ในเอเชียแปซิฟิกเป็นหลัก เพราะตลาดดังกล่าวสร้างรายได้ให้แอปเปิลมากกว่า 130 ล้านเหรียญสหรัฐฯ ในปีที่ผ่านมา โดยเฉพาะอินเดียที่กำลังได้รับความสนใจจากทั่วโลก โดยแอปเปิลเปิดร้านใหม่ในอินเดียแล้วสองแห่งเมื่อเดือนเมษายนที่ผ่านมา ซึ่งสาขาที่ 3 คาดว่าจะอยู่ในเมืองมุมไบ และสาขาที่ 4 คาดว่าจะเปิดในกรุงนิวเดลี ส่วนในยุโรป Apple ก็เตรียมแผนขยายสาขาเพิ่มในกรุงลอนดอน ประเทศอังกฤษ กรุงมาดริด ประเทศสเปน ฯลฯ ยุโรปยังเป็นภูมิภาคที่สร้างรายได้ให้กับ Apple มากกว่า 95,000 ล้านเหรียญสหรัฐฯ ในปีที่ผ่านมา และอังกฤษก็เป็นประเทศที่มี Apple Store มากถึง 40 สาขาอีกด้วย